Document ID: /roh_data/filtered/fineweb-2-filterrobots_roh.jsonl.gz/59471

Tut ils trais referendums, che vegnan en votaziun ils 15 da matg èn reussids. Uschia votescha il suveran svizzer davart la Lex Netflix, la lescha da transplantaziuns, e l'agentura da la protecziun dals cunfins da l'UE, Frontex. La Lex Netflix duai procurar che servetschs da streaming sco Netflix e Disney+ stoppian investir ina part da lur svieuta en Svizra. Cunter la midada da la lescha da film han tranter auter las partidas giuvnas da la PLD, PPS ed ils Verd-libers fatg il referendum. Tenor els giajan las midadas sper il consument e la consumenta vi e mettian en privel la libertad.
Cun la lescha da transplantaziun vulan il Cussegl federal ed il parlament augmentar il dumber d'organs che stattan a disposiziun. E da rinforzar la Frontex garantescha tenor il Cussegl federal la segirezza e la libertad da la Svizra.